**ОБРАЗЛОЖЕЊЕ**

**НАЦРТА ПЛАНА БУЏЕТА ОПШТИНЕ ПАЛЕ ЗА 2021. ГОДИНУ**

**УВОД**

Приликом израде нацрта буџета општине Пале за 2021. годину основна водиља је био Документ оквирног буџета Републике Српске за период 2021-2023. године, свеобухватан документ средњорочног планирања, који настоји да осигура бољу повезаност између приоритетних политика Владе и начина на које она алоцира јавне ресурсе. **Његова намјена је да постави стратешки оквир и горње границе ресурса, унутар којих би се требао припремати годишњи буџет.** ДОБ даје пројекције прихода и расхода за период 2021-2023. година.

 Годишњи буџет је један од кључних инструмената Општине и омогућава спровођење циљева општинских политика кроз програме и конкретне активности. Процјеном буџетских средстава и издатака за буџетску 2021.годину треба се обезбиједити ефикасно и ефективно финансирање приоритетних програма, услуга и активности којима се испуњавају социјалне и економске потребе.

 Ефикасније коришћење расположивих ресурса, као и успјешније одређивање приоритета у трошењу финансијских средстава, основа су буџетске политике општине. Основни циљеви политике локалне власти су равномјерна и праведна расподјела средстава како за текуће, тако и за капиталне расходе.

**I Процјена прихода**

Буџет општине Пале за 2021. годину је рађен на бази остварења прихода у 2020. години (десет мјесеци), процјене остварења прихода до краја 2020. године, препорука датих у Документу оквирног буџета за 2021-2023. годину, анализе остварења локалних прихода и анализе јавне потрошње и инвестиција и исти је планиран у износу од 12.616.000 КМ. Пројектована буџетска средства чине: порески и непорески приходи, грантови из земље, средства по основу трансфера локалним заједницама, примици за нефинансијску имовину, примици по основу пореза на додату вриједност, примици по основу депозита и кауција и примици из трансакција између различитих јединица власти.

Пројектовани порески приходи су планирани у износу од 5.785.000 КМ, а састоје се из прихода по основу пореза на лична примања, пореза на имовину и непокретност, индиректних и осталих пореских прихода. У групи пореских прихода највеће учешће има приход по основу индиректних пореза и планиран је у висини од 4.230.000 КМ.

 Порези на непокретности су планирани у износу од 450.000 КМ, а односе се на порезе прописане Законом о порезу на непокретност који се примјењује од 01.01. 2012. године. Овај приход је локалног карактера и у сарадњи са Пореском управом ПЈ Пале настоји се повећати наплативост ове врсте прихода. За 2021.годину планира се постојећа стопе на непокретност од 0,12% од процјењене вриједности некретнина.

 Непорески приходи су планирани у износу од 4.929.000 КМ . Ови приходи односе са на приходе од: закупа и ренте, накнада за коришћење шума и шумског земљишта (средства за развој неразвијених дјелова општине остварена продајом шумских сортимената),накнада за обављење послова од општег интереса у шумама у приватној својини, накнада за промјену намјене пољопривредног земљишта, накнада за уређење и кориштење грађевинског земљишта, административних, комуналних такси, боравишних такси и накнада по разним основама, властитих прихода буџетских корисника и осталих прихода.

Приходи по основу ренте и закупа планирани су у износу од 1.398.000 КМ, а односе се на планирану наплату ренте по основу закљученог уговора са инвеститорима на локалитету Јахорине, уговорене обрачунате ренте по основу закључених уговора на одложено плаћање током ранијих године, ренте по основу продаје земљишта путем лицитације, као наплата закупа и по основу закљученог уговора о опремању и коришћењу просторија у Спортско пословном центру „Пеки“ и планираних прихода од закупа у оквиру потрошачке јединице „Културно спортски центар“ Пале.

 Комунална такса је планирана у износу од 150.000 КМ и на нивоу је 2020. године, док је боравишна такса планирана у износу од 180.000 КМ и виша је у односу на 2020. годину с циљем побољшања зимске и љетне сезоне.

Пројектовани приходи по основу кориштења шумског богатства за 2021. годину износе 800.000 КМ, а утрошиће се на основу добивене сагласности од стране Министарству пољопривреде, шумарства и водопривреде на Годишњи плана о утрошку намјенских средстава за изградњу, реконструкцију и одржавање инфраструктуре и других објеката на руралним подручјима са које потичу продати сортименти.

 У мјесецу јулу 2013. године изашао је Закон о измјенама и допунама Закона о шумама (Службени гласник Републике Српске број:60/13) у коме се наводи да надокнаду за обављање послова од општег интереса у шумама у приватној својини уплаћују власници приватних шума у омјеру 80% на рачун извршиоца стручно-техничких послова у шумама у приватној својини и 20% на рачун јединице локалне самоуправе са чијег подручја потичу сортименти. Средства која се уплаћују на рачун јединице локалне самоуправе могу се користити искључиво за израду шумскопривредних основа за шуме у приватној својини, подизање нових шума, његу шума и заштиту шума у приватној својини. Планом буџета за 2020.годину накнада за обављање послова од општег интереса у шумама у приватној својини планирана је у износу од 15.000 КМ .

 Накнада за уређење градског грађевинског земљишта планирана је у износу од 1.500.000 КМ. Ова накнада као и накнада за ренту се обрачунавају и наплаћују на основу Одлуке о грађевинском земљишту општине Пале, по јединици корисне површине објекта који ће се градити у зависности од зоне градског грађевинског земљишта. Највећи прилив по основу ове врсте прихода планира се на основу закљученог уговора са инвеститором на локалитету Јахорине.

Властити приходи буџетских корисника су планирани у износу од 522.000 КМ (приходи од пружања јавних услуга), а на основу финансијских планова корисника. Повећање наведених прихода у односу на 2020. године планира се у оквиру потрошачке јединице ЈУ Дјечији центар „Буба мара“, а односи се на планирано повећање броја боравка дјеце усљед проширења капацитета објекта.

Приходи од закупа од осталих јединица власти су планирани у износу од 5.500 КМ и на нивоу су 2020. године, а односе се на приходе од закупа евидентиране у оквиру потрошачке јединице ЈУ „Културно спортски центар“Пале.

Остали непорески приходи су планирани у износу од 138.500 КМ, од чега износ од 88.500 КМ односи се приходе од Завода за запошљавање Републике Српске за рефундацију плата приправника по пројекту „Програм подршке запољшавању младих са ВСС у статусу приправника у 2020. години“ . У овој категорији прихода планирају се и приходи по основу накнаде за вршење техничног пријема изграђених објеката.

 Грантови су планирани у износу од 1.000 КМ, а односе се на грант у оквиру потрошачке јединице ЈУ „Културно спортски центар“ Пале за организовање манифестације „Конференција беба“.

 Планирани Трансфери јединицама локалне самоуправе су у износу од 388.000 КМ, а односе се на трансфер Министарства здравља и социјалне заштите за реализацију права за његу и права на новчану помоћ и за унапређење положаја лица са инвалидитетом (лична инвалиднина) у износу од 380.000 КМ, трансфер Министарства просвјете и културе Републике Српске за припрему дјеце пред полазак у школу у износу од 5.000 КМ и трансфер од ентитета и јединица локалне самоуправе који се евидентирају по записницима Пореске управе у износу од 3.000 КМ.

 Општина Пале у 2021. години планира прилив од продаје земљишта путем лицитације у износу од 1.100.000 КМ и то највишим дијелом на локалитету Јахорина.

 Примици од залиха материјала, учинака, робе и ситног инвентара планирани су у износу од 2.000 КМ у оквиру потрошачке јединице ЈУ „Културно спорски центар“ на име примитака од продаје сувенира у поћини Орловача.

Примици по основу депозита и кауција планирану су у износу од 250.000 КМ и односе се на кауције приликом провођења поступка продаје земљишта путем лицитацији.

Примици по основу пореза на додату вриједност планирају се у износу од 150.000 КМ, а односе се на остварени поврат ПДВ-а од стране Управе за индиректно опрезивање, а на основу наставка реализације пројекта „Смањење губитака воде и ревитализације и доградња водоводног система Пале-Јахорина“ .

Остали примици из трансакција са другим јединицама власти планирани су у износу од 11.000 КМ, а односе се на примитке за накнаду плате за вријеме породиљког одсуства који се рефундирају од фонда обавезног социјалног осигурања.

**II Процјена буџетске потрошње**

 Укупна буџетска потрошња усаглашена је са пројектованим приходима, што значи да пројектовани буџетски приходи представљају лимит потрошње.

Укупна буџетска средства планирана су у износу од 12.616.000 КМ распоређују се на текуће и капиталне буџетске издатке и отплату по основу задужења.

 Планирана потрошња општине Пале подијељена је у двије оперативне јединице и то: Оперативна јединица I: Општинска управа и Оперативна јединица II: Остали корисницу буџета општине.

 Планирана средства за оперативну једницу I: Општинска управа износе 9.580.100 КМ, а односе се на следеће потрошачке јединице: Скупштина општине, Општинска управа, Програм подстицаја развоја, Стамбено-комунални послови, Програм изградње и уређења простора, Програм употребе накнада по Закону о шумама и Остала буџетска потрошња.

Планирана средства за оперативну једницу I I: Остали корисници буџета општине износе 3.035.900 КМ, а односе се на следеће потрошачке јединице: ЈУ „Центар за социјални рад“, ЈУ Дјечији центар „Буба мара“, ЈУ „Културно-спортски центар“ Пале, ЈУ „Народна библиотека“ Пале и ЈУ„Туристичка организација општине Пале“ Пале .

Расходи за основну плату запослених(економски код 4111), расходи за накнаду плата запослених за вријеме боловања, родитељског одсуства и осталих накнада плата (економски код 4113) и издаци за накнаду плата за породиљско одсуство који се рефундирају од фонда обавезног социјалног осигурања (економски код 6381) буџетом за 2021. годину планирани су у износу од 3.403.500 КМ у оквиру којих су планиране и плате приправника у износу од 147.200 КМ .

1.У оквиру потрошачке јединице *Општинска управа* расходи су планирани у износу од 2.099.000 КМ, а односе се на бруто плате постојећег броја запослених. У наведеном износу планирани су расходи за бруто плате четири приправника у износу од 30.000 КМ.

2. У оквиру потрошачке јединице *ЈУ „Центар за социјални рад“* расходи су планираниу износу од 243.500 КМ у оквиру којих су планиране бруто плате приправника у износу од 17.000 КМ.

3. У оквиру потрошачке јединице *ЈУ Дјечији центар „Буба мара* *“* расходи су планираниу износу 562.750 КМ. Током 2020. године проширени су смјештајни капацитети Дјечијег центра „Буба мара“, гдје ће бити оспособљено пет радних соба намјењених за цјелодневни боравак 130 малишана, те се планира и кадровско повећање, односно планира се плата за логопеда који је неопходан у установи који ће задовољавати потребе не само предшколске него и дјеце школског узраста. Такође, планиране су и плате за два васпитача који су ангажовани као замјена за васпитаче у периоду породиљског одсуства, као и бруто плате за два нова васпитача и једну спремачицу, а у складу са Законом о предшколском образовању и васпитању („Службени гласни Републике Српске 79/16) . У Дјечијем центру „Буба мара“ планирано је ангажовање шест приправника за једанаест мјесеци у износу од 49.650 КМ.

4.Бруто плате потрошачке јединице *ЈУ „Културно спортски центар“ Пале* планиране су у износу 371.300 КМ у оквиру којих су планиране и бруто плате два приправника у износу од 16.600 КМ.

5.У оквиру потрошачке јединице *ЈУ „Народна библиотека“* расходи се планирају у износу од 25.650 КМ и то расходи за бруто плате три приравника.

6. У оквиру потрошачке јединице *ЈУ „Туристичка организација општине Пале“* расходи се планирају у износу од 101.300 КМ од чега расходи за бруто плату једног приправника планирају се у износу од 8.300 КМ.

Расходи за бруто накнаде трошкова и осталих личних примања запослених по основу рада (економски код 4112) су у 2021. години планирани у износу од 586.100 КМ, односе се на накнаде за превоз, накнаде за топли оброк, расходи за регрес за годишњи одмор, накнаде по основу дневница за службена путовања, расходи за јубиларне награде и остале накнаде.

Расходи за отпремнине и једнократне помоћи (економски код 4114) планирани су у износу од 37.700 КМ у оквиру којих су планиране отпремнине за три запослена радника који стичу услове за пензију у складу са чланом 10. став 3. Посебног колективног уговора за запослене у области локалне самоуправе Републике Српске („Службени гласник Републике Српске“, број 20/17), као и помоћи приликом рођења дјетета и помоћи у случају смрти члана уже породице .

Расходи по основу коришћења роба и услуга (економски код 412) планирани су у износу од 2.676.300 што је 88,06% од плана буџета за 2020. годину.

Расходи по основу закупа (економски код 4121) планирани су у износу од 22.100 КМ, а односе се на закуп пословног простора за потребе Основног суда Соколац и закуп пословних просторија потребних за рад ЈУ „Центар за социјални рад“ и ЈУ „Туристичка организација општине Пале“.

Расходи по основу утрошка енергије, комуналних, комуникационих и транспортних средстава (економски код 4122) планирани су у износу од 312.200 КМ од чега износ од 162.500 КМ односи се на организациону јединицу Општинска управа, а износ од 149.700 КМ односи се на организациону јединицу Остали корисници буџета.

Расходи за режијски материјал (економски код 4123) планирани су у износу од 43.850 КМ, а односи се на расходе за канцеларијски материјал, расходе за материјал за одржавање чистоће, расходе на име стручне литературе и остали режијски материјал за потребе изборне комисије. За организациону јединицу Општинска управа се планира износ од 17.500 КМ, док за организациону јединицу Остали корисници буџета се планира износ од 26.350 КМ.

Расходи за материјал за посебне намјене (економски код 4124) планирани су у износу од 89.000 КМ и већи су у односу на планиране расходе у 2020. години из разлога проширења капацитета ЈУ Дјечији центар „Буба мара“ , а самим тим и већом потребом за набавку хране за дјецу, набавку дидактичког материјала, као и материјала за потребе образовног процеса. У оквиру наведених расхода планирани су и расходи који ће настати на основу планираног трансфера Министарства просвјете и културе Републике Српске за припрему дјеце пред полазак у школу .

Расходи за текуће одржавање (економски код 4125) су планирани у износу од 316.300 КМ, а односи се на расходе за текуће одржавање за организациону јединицу Општинска управа у износу од 282.000 КМ и расходе за текуће одржавање за организациону јединицу Остали корисници буџета у 34.300 КМ.

Расходи по основу путовања и смјештаја (економски код 4126) су планирани у износу од 46.100 КМ и то за расходе смјештаја и расходе за утрошак горива.

Расходи за стручне услуге (економски код 4127) су планирани у износу од 312.900 КМ, а односе се на расходе за финансијско посредовање, расходе за услуге осигурања, расходе за електронске медије, расходи за услуге информисања и медија, расходи за правне и административне услуге (адвокатске, нотарске и геодетско-катастарке услуге), расходи за услуге процјене и вјештачења, расходи за компјутерске, испитивање квалитета земљишта и остале стручне услуге. У оквиру наведених расхода планирани су и расходи за информисање и медијско представљање за манифестације током године који ће се финансирати из намјенских средстава по основу налате боравишне таксе у износу од 120.000 КМ планиране у оквиру потрошачке јединице ЈУ „Туристичка организација општине Пале“.

Расходи за услуге одржавања јавних површина и заштите животне средине (економски код 4128) су планирани у износу од 874.000 КМ, а односе се на расходе за одржавање зелених површина по усвојеним програмима, расходи за услуге зимске службе, расходи по основу утрошка електричне енергије на јавним површинама-јавна расвјета и расходи за украшавања града поводом новогодишњих и божићних празника.

Остали некласификовани расходи (економски код 4129) су планирани у износу од 659.850 КМ, а односе се на расходе за бруто накнаде одборника и скупштинских комисија, расходи за бруто накнаде волонтерима, расходи за стручно усавршавање, расходи за бруто накнаде за рад ван радног односа, средства за изборну комисију, расходи за новогодишњу галантерију, расходи за репрезентацију и чајну кухињу, расходи за организовање свечаности поводом празника општине и остали непоменути расходи.

Расходи финансирања и други финансијски расходи (економски код 413) су планирани у износу од 139.800 КМ и виши су у односу на 2020. годину за планиране камате на основу Одлуке о кредитном задужењу број 01-022/60 од 29. маја 2020. године, као и приспјеле камате по основу реализације пројекта „Смањење губитака воде и ревитализације и доградња водоводног система Пале-Јахорина“. Расходи по основу затезних камата планирани су у износу од 5.500 КМ.

Субвенције (економски код 4141) су планиране буџетом за 2021. годину у износу од 295.000 КМ од тога субвенције јавним и приватним предузећима и установама у износу од 145.000 КМ, субвенције за предузетништво у износу од 125.000 КМ и субвенције за откуп млијека у износу од 25.000 КМ .

Грантови (економски код 4152) су планирани у износу од 736.500 КМ, а односе се на текуће грантове хуманитарним организацијама и удружењима, спортским и омладинским организацијама и удружењима, грантови организацијама и удружењима за афирмацију породице и заштиту права жена, дјеце, избјеглих и расељених лица, бораца и особа са инвалидитетом, грантови у области културе, здравства и остале текуће и капиталне грантове планирани су у износу од 578.500 КМ, капиталне грантове планиране у оквиру Програма изградње и уређења простора у износу од 52.500 КМ, текуће грантове политичким партијама у износу од 15.000 КМ, помоћи становништву од накнаде штете у износу од 10.000 КМ, остале текући грантови у земљи који се односе на помоћи незапосленом становништву и осталим грађанима са тешком материјалном ситуацијом за куповину основних животних намирница и лијекова у износу од 70.000 КМ и грантови који се исплаћују приликом одржавања спортских и културних манифестација („Сечаности поводом празника општине“, „Избор спортисте године“, „Конференција беба“ и „Дјечији карневал“) у износу од 10.500 КМ.

Дознаке на име социјалне заштите које се исплаћују из буџета (економски код 4161 и 4163) су планиране у износу од 1.149.500 КМ, а односе се на дознаке у оквиру потрошачке јединице Центар за социјални рад на име социјалне заштите (додатак за помоћ и његу другог лица и новчана помоћ са дориносом за здравствено осигурање и за унапређење положаја лица са инвалидитетом) за примљене трансфере од Министарства здравља и социјалне заштите Републике Српске, подстицаје у области пољопривреде, подстицај за повећење наталитета, накнаде трошкова породицама погинулих бораца и ратних војних инвалида, стипендије, награде вуковцима.

Расходи по основу камата на зајмове примљене од других јединица власти (економски код 4181) планирају се износу од 50.000 КМ, а на име камате за реализацију пројекта „Смањење губитака воде и ревитализације и доградња водоводног система Пале-Јахорина“.

Расходи по судским рјешењима (економски код 4191) су планирани у износу од 3.600 КМ.

Трансфери између различитих јединица власти (економски код 487) планирани су у износу од 43.000 КМ и односи на кварталне записнике Пореске управе Републике Српске о обрачуну и поравнању више или погрешно уплаћених јавних прихода у износу од 28.000 КМ, и трансфер школама за ангажовање волонтере и приправнике за које је Општина закљичила уговоре о волонтерском, односно приправничком раду са школама током 2020. године и трансфери школама и универзитету за путовања на такмичења и манифестације.

На име буџетске резерве планира се издвојити средстава у износу од 150.000 КМ, што је 1,35 % укупно планираних прихода буџета за 2021. годину умањених за планиране грантове та текућу фискалну годину.

Издаци за изграду и инвестиционо одржавање зграда и објеката (економски код 5111 и 5112) планирани су у износу од 2.122.000 КМ, а односе се на изградњу и реконструкцију градских улица, локалних и сеоских путева и мостова у износу од 505.000 КМ, канализационих и водоводних мрежа у износу од 315.000 КМ, пројектовање и надзор над извођењем радова у износу од 90.000 КМ, изградњу јавне расвјету у износу од 55.000 КМ, изградњу топловода за потребе измјештања Топлане у Палама у износу од 600.000 КМ, друга фаза изграње Дјечијег центра „Буба мара“ у износу од 20.000 КМ, изгрању Музеја одбрамбено отаџбинског рата у износу од 50.000 КМ, суфинансирање пројеката енергетске ефикасности у износу од 200.000 КМ, инфраструктурна улагања у пословну зону у износу од 10.000 КМ, изградња амбулате и полицијске станице на Јахорини у износу од 150.000 КМ, санација објекта МЗ Мокро у износу од 100.000 КМ, реконструкцију и адаптацију централног споменика у износу од 15.000 КМ и реконструкцију дјечијих игралишта у износу од 12.000 КМ .

На основу Одлуке о одобравању средстава за финансирање пројеката из донаторских средстава Владе Републике Србије број:04/1-012-2-2671/20 (Службени гласник Републике Српске број: 100/2020) Општини Пале су одобрена средства за финансирање пројекта „Радови на вањском уређењу вртића ЈУ Дјечији центар „Буба мара“ Пале и асфалтирање приступне саобраћајнице-улица Бранка Ћопића“ у износу од 200.000 КМ. Реализација наведеног пројекта биће евидентирана током 2021. године на фонду 03.

Издаци за набавку постројења и опреме (економски код 5113) планирани су у износу од 104.100 КМ, а односи се на набавку службеног возила за потребе Туристичке организације општине Пале и набавку компјутерске и канцеларијске опреме за потребе општинске управе и осталих корисника буџета.

Издаци за инвестициону имовину (економски код 5116) планиран је у износу од 14.000 КМ и односи се на евидентирање имовине на основу закљученог уговора о опремању и коришћењу просторија у Спортско пословном центру „Пеки“.

Издаци за нематеријалну произведену имовину (економски код 5117) планирани су у износу од 31.500 КМ, а односе се на издатке за израду просторно планске документације у износу од 30.000 КМ и рачунарске програме у износу од 1.500 КМ.

Издаци за залихе материјала, робе и ситног инвентара (економски код 5161) планирани су у износу од 12.000 КМ.

Издаци за отплату дугова (економски код 6213) су планирани у износу од 657.900 КМ који се односе на отплату главнице на постојеће кредитно задужење, главнице по основу Одлуке о кредитном задужењу број 01-022/60 од 29. маја 2020. године, као и приспјеле камате по основу реализације пројекта „Смањење губитака воде и ревитализације и доградња водоводног система Пале-Јахорина“ .

Издаци по основу пореза на додату вриједност (економски код 6311) су планирани у износу од 150.000 КМ, а на основу реализације пројекта „Смањење губитака воде и ревитализације и доградња водоводног система Пале-Јахорина“ .

Издаци по основу депозита и кауција (економски код 6312) планирану су у износу од 250.000 КМ и односе се на кауције приликом провођења поступка продаје земљишта путем лицитацији.

Остали издаци у земљи (економски код 6319) планирани су у износу од 3.000 КМ.

Остали издаци из трансакција са другим јединицама власти (економски код 6381) планирани су у износу од 11.500 КМ, а односе се на издатке за накнаду плате за вријеме породиљког одсуства који се рефундирају од фонда обавезног социјалног осигурања и остале издатке у износу од 11.000 КМ и издаци за пристигле књижне обавијести од стране Министарства финансија у износу од 500 КМ.

Током наредне године неопходно је наставити:

- са сталним побољшањем квалитета услуга које се пружају грађанима,

- са рационалним и ефикасним утрошком средстава,

- са редовним плаћањима приспјелих фактура буџетских корисника за робе и

 услуге, а крајем мјесеца за бруто лична примања,

- са редовним и благовременим отплатама кредита,

- са дознакама средстава корисницима буџета током мјесеца за трошкове тог

мјесеца,

- буџетским корисницима се забрањује да троше више средстава него што им је

одобрено планом буџета.